O B E C    L U T I L A

Všeobecne záväzné nariadenie č. 1/2011

–––––––––––––––––––––––––––––––––––––––––––––––––––––––-

o dani z nehnuteľnosti

Schválené uznesením Obecného zastupiteľstva Lutila č.68/2011/A
							               zo dňa: 15.12.2011

Účinnosť od dňa: 1. januára 2012

   Obec LUTILA v súlade s ustanovením § 6 ods. 1 zákona č.  369/1990 Zb. o obecnom zriadení v znení neskorších predpisov a ustanoveniami § 7 ods. 4, 5, 6, § 8 ods. 2, § 12 ods. 1,2 a 3, § 16 ods.1, 2 a 3, § 17  ods. 2, 3 ,4  a  7, § 20 ods. 4, § 21 ods. 2 a § 103 zákona č. 582/2004 Z.z. o miestnych  daniach a miestnom poplatku za komunálne odpady a drobné stavebné odpady v znení neskorších predpisov   u s t a n o v u j e

§ 1
Základné ustanovenie
(1) Obecné zastupiteľstvo v Lutile podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov  r o z h o d l o, že v nadväznosti na § 98 zákona č. 582/2004
Z.z. o miestnych daniach a miestnom poplatku za komunálne odpady a drobné stavebné odpady   z a v á d z a s účinnosťou od 1. januára 2012  d a ň   z   n e h n u t e ľ n o s t i.

(2)  Toto všeobecne záväzné nariadenie upravuje podmienky určovania a vyberania dane z nehnuteľnosti na území obce LUTILA v zdaňovacom období roku 2012.

D A Ň   Z   PO Z E M K O V
§ 2
Sadzba dane

(1) Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v osobitnom predpise.
(2) Základom dane z pozemkov pre lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy je hodnota pozemku určená vynásobením výmery pozemkov v m2 a hodnoty pozemku bez porastov zistenej na 1 m2 podľa osobitných predpisov  o stanovení všeobecnej hodnoty majetku. Ak daňovník hodnotu pozemku nepreukáže znaleckým posudkom, správca dane ustanovuje hodnotu pozemku za 1 m2 na  0,056 eura.
(3) Základom dane z pozemkov pre pozemky druhu záhrada, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a hodnoty pozemku za 1 m2 uvedenej v osobitnom predpise1.
(4)Správca dane určuje pre všetky pozemky na území obce LUTILA (k.ú. Lutila) ročnú  sadzbu dane z pozemkov  vo výške: 
a) ornú pôdu, chmeľnice, vinice  , ovocné sady 			1,2%
b) trvalé trávne porasty						1,2% 
c) rybníky s chovom rýb a ostatné hosp. využívané vodné plochy	3% 
d) záhrady								0,60% 
e) lesné pozemky, na ktorých sú hospodárske lesy			3%   
f) zastavané plochy a nádvoria					0,60% 
g) stavebný pozemok							0,60% 
h) ostatné plochy							0,60% 

DA Ň   Z O   S T A V I E B
§ 3
Sadzba dane
(1)	Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti, pričom sa do zastavanej plochy nezapočítava prečnievajúca časť strešnej konštrukcie stavby.
(2)	Správca dane pre všetky stavby na území obce LUTILA určuje ročnú sadzbu dane zo stavieb 
vo výške:
a)	0,133 eura za stavby na bývanie a drobné stavby,  ktoré majú doplnkovú funkciu pre hlavnú stavbu 
b)	0,210 eura za stavby na pôdohospodársku produkciu, skleníky, stavby pre vodné hospodárstvo, stavby využívané  na skladovanie vlastnej  pôdohospodárskej produkcie vrátane stavieb na vlastnú administratívu 
c)	0,333 eura za stavby rekreačných a záhradkárskych chát a domčekov na individuálnu rekreáciu 
d)	0,210 eura za samostatne stojace garáže a samostatné stavby hromadných garáží a stavby určené alebo používané  na tieto účely  postavené mimo bytových domov 
e)	1,327 eura za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane  stavieb na vlastnú  administratív 
f)	1,327 eura za stavby na ostatné podnikanie a na zárobkovú činnosť, skladovanie 
      a administratívu súvisiacu s ostatným  podnikaním a zárobkovou činnosťou
g)	0,333 eura za ostatné stavby 

(3)	Pri viacpodlažných stavbách správca dane určuje  pre všetky druhy stavieb príplatok za podlažie  0,033  eura  za každé ďalšie  podlažie okrem prvého nadzemného podlažia.

DA Ň     Z   B Y T OV
§ 4
Sadzba dane

(1)	Základom dane z bytov je výmera podlahovej plochy bytu alebo nebytového priestoru v m2.
(2)	Ročná sadzba dane z bytov na území  obce LUTILA je určená vo výške:.

a)	0,133 eura za byty s nebytové priestory 

§ 5
Oslobodenie od dane a zníženia dane
 (1)  Správca dane ustanovuje, že od dane z pozemkov sú oslobodené:
a)	pozemky vo vlastníctve právnických osôb, ktoré nie sú založené alebo zriadené na podnikanie,
b)	pozemky, na ktorých sú cintoríny, kolumbáriá, urnové háje a rozptylové lúky,
c)	močiare, plochy slatín a slancov, rašeliniská, remízky, háje, vetrolamy a pásma hygienickej ochrany vodných zdrojov I. stupňa a II. stupňa, pásma ochrany prírodných liečivých zdrojov I. stupňa a II. stupňa a zdrojov prírodných minerálnych vôd stolových I. stupňa a II. stupňa,
d)	pozemky verejne prístupných parkov, priestorov a športovísk,
e)	lesné pozemky  od nasledujúceho roka po vzniku holiny do roku plánovaného začatia výchovnej ťažby (prvej prebierky) vo výške 50% daňovej povinnosti.
f)	pozemky, ktorých hospodárske využívanie je obmedzené vzhľadom na podkopanie, ich umiestnenie v oblasti dobývacích priestorov alebo pásiem hygienickej ochrany vody II. a III. stupňa, ochranu a tvorbu životného prostredia, ich postihnutie ekologickými katastrofami, nadmerným imisným zaťažením, na pozemky rekultivované investičným zúrodňovaním s výnimkou rekultivácií plne financovaných zo štátneho rozpočtu, na rokliny, výmole, vysoké medze s kroviskami alebo kamením, pásma ochrany prírodných liečivých zdrojov II. a III. stupňa a zdrojov prírodných minerálnych vôd stolových II. a III. stupňa, na genofondové plochy, brehové porasty a iné plochy stromovej a krovinatej vegetácie na nelesných pozemkoch s pôdoochranou, ekologickou alebo krajinotvornou funkciou.

(2)Správca dane ustanovuje, že od dane zo stavieb sú oslobodené:  
a)	stavby alebo byty vo vlastníctve právnických osôb, ktoré nie sú založené alebo zriadené na podnikanie.

(3)	Správca dane poskytuje zníženie dane z pozemkov vo výške:
a)	50%  z daňovej povinnosti na pozemky, ktorých vlastníkmi sú občania v hmotnej núdzi, ak tieto pozemky slúžia výhradne na ich osobnú potrebu.
(4)	Správca dane poskytuje zníženie dane zo stavieb a bytov vo výške:
a)	50% na stavby alebo byty, ktorých využitie je obmedzené z dôvodu rozsiahlej rekonštrukcie, stavebnej uzávery alebo umiestnenia na podkopanom pozemku
b)	50%  z daňovej povinnosti na stavby na bývanie alebo  byty vo vlastníctve občanov  s ťažkým zdravotným postihnutím alebo držiteľov  preukazu občana s ťažkým zdravotným postihnutím,  ktoré slúžia na ich trvalé bývanie.
(5)	Zníženie dane z pozemkov a dane zo stavieb podľa § 5 je možné daňovníkovi poskytnúť do termínu na podanie daňového priznania. Na zmeny sa počas roka neprihliada.

§ 6
Vyrubovanie dane

   Správca dane ustanovuje, že daň nižšiu ako 1 euro  nebude vyrubovať ani vyberať.

§ 7
Platenie dane

(1)	Správca  dane  na rok 2011  určuje,  že  vyrubená  daň  z nehnuteľnosti,  ktorá je  vyššia ako 1 659,70 eura  je splatná v dvoch rovnakých  splátkach, a to 
        
I.	splátka do 15 dní odo dňa  nadobudnutia právoplatnosti platobného výmeru
II.	splátka do 30. septembra  príslušného roka.

(2)	Ak ročná daň  nepresahuje 1 659,70 eura  je splatná naraz  do 15 dní odo dňa nadobudnutia právoplatnosti platobného výmeru.

(3)	Daň možno zaplatiť naraz aj vtedy, ak je vyššia, ako je uvedené v ods. 1 a 2.

§ 8
Záverečné ustanovenie
 
(1)	Dňom  účinnosti  tohto všeobecne záväzného nariadenia o dani z nehnuteľnosti sa zrušuje Všeobecne záväzné nariadenie o dani z nehnuteľnosti na rok 2011 č.1/2010
         zo dňa  16.12.2010 prijaté uznesením č.11 /2010.

   Obecné zastupiteľstvo obce L U T I L A sa na tomto všeobecne záväznom nariadení o dani z nehnuteľnosti na rok 2012 uznieslo dňa  15.12.2011.

§ 9
Účinnosť

Toto nariadenie nadobúda účinnosť 1. januára 2012

V Lutile dňa  15.12.2011

							................................................................
							       Ján   P r u ž i n a – starosta obce

Potvrdenie o dobe vyvesenia:
1.Návrh tohto nariadenia bol vyvesený na úradnej tabuli Obecného úradu v Lutile
od: 29.11.2011
do:14.12.2011

Príloha č. 1 k Všeobecne záväznému nariadeniu dane z nehnuteľnosti:

Obec s počtom obyvateľov k 1. januáru prísl.zdaň.obdobia	Hodnota v eurách/m2	
	Stavebné pozemky	Záhrady	Zastavané plochy a nádvoria	Ostatné plochy s výnimkou stavebných pozemkov	
Od 1001 do 6 000  obyvateľov	18,58	1,85	1,85	1,85	

Okres	Kód KÚ	Názov katastrálneho územia	Hodnota v eurách/m2	
			Orná pôda	Trvale tráv.porasty	
613	834262	Lutila	0,1912	0,0697